**ΑΠΟΣΠΑΣΜΑ**

**Από το πρακτικό της με αριθμό 13/2020**

**ΤΑΚΤΙΚΗΣ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗΣ**

**της Κοινότητας Λιβαδειάς**

**Αριθμός Απόφασης 38/2020**

**Περίληψη**

**ΘΕΜΑ : «Εισήγηση στην Ε.ΠΟΙ.ΖΩ περί μη μετακίνησης υπάρχοντος κάδου απορριμμάτων στο σημείο 110 της οδού Καραγιαννοπούλου»**

Στην Λιβαδειά σήμερα 23ην Δεκεμβρίου 2020 ημέρα Τετάρτη και ώρα 17.00 συνήλθε σε τακτική δια περιφοράς συνεδρίαση η Κοινότητα Λιβαδειάς μετά την υπ΄αριθμ. 24891/18-12-2020 έγγραφη πρόσκληση της Προέδρου της κ. Μαρίας Σπ. Γκικοπούλου η οποία εκδόθηκε σύμφωνα με τις διατάξεις του άρθρου 77 του Ν.4555/2018 όπως τροποποιήθηκε από το άρθρο 184 του Ν.4635/2019 του άρθρου 10της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020) & της 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών.

Η Πρόεδρος της Κοινότητας Λιβαδειάς κήρυξε την έναρξη της δια περιφοράς συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο ένδεκα (11) μελών ήταν παρόντα επτά (7) μέλη , δηλαδή:

**ΠΑΡΟΝΤΕΣ**  **ΑΠΟΝΤΕΣ**

1. Γκικοπούλου Μαρία 1. Σκάρλας Λάμπρος

2. Πάτρας Κων/νος 2. Ροζάνας Ηλίας

3. Κατή Ιωάννα 3. Λιναρδούτσος Νικόλαος

4. Ανδρίτσος Αγαμέμνονας 4. Πούλου-Βαγενά Κων/να

5. Καντά Ελένη

6. Αλογοσκούφης Χρήστος οι οποίοι είχαν προσκληθεί νόμιμα.

7. Μπούκιος Ταξιάρχης

Τα πρακτικά της συνεδρίασης τηρήθηκαν από την υπάλληλο Κων/να Τσιτσοπούλου-Ρήγα που έχει ορισθεί με σχετική απόφαση Δημάρχου.

…………………………………………………………………………………………………………………………………….

Το 1ο θέμα της ημερήσιας διάταξης τίθεται κατόπιν του αριθμ. πρωτ. 23259/24-11-2020 εγγράφου της Δ/νσης Περιβάλλοντος, Καθαριότητας & Πρασίνου στο οποίο αναφέρονται:

*Με την αρ. 9/14-7-2020 απόφαση της Επιτροπής Ποιότητας Ζωής του Δήμου Λεβαδέων, αποφασίστηκε η μεταφορά ενός κάδου απορριμμάτων από το σημείο της οδού Καραγιαννοπούλου 106, στο σημείο 112 έμπροσθεν αδόμητου οικοπέδου της ίδιας οδού.*

*Η κ. Ψύχα Αικατερίνη και η κ. Τσολάνα Παρασκευή με τις αρ. πρωτ. 21835/3-11-2020 και 21836/3-11-2020 αντίστοιχα, κατέθεσαν αιτήσεις-ενστάσεις (τις οποίες επισυνάπτουμε), με τις οποίες ζητούν την επανατοποθέτηση του κάδου στο σημείο 106 της οδού Καραγιαννοπούλου.*

*Η Υπηρεσία αφού έλαβε υπ’ όψη της την επιχειρηματολογία των ανωτέρω δημοτών και την αυτοψία που διενεργήθηκε στη συνέχεια από τον Επόπτη Καθαριότητας, έχοντας ως στόχο την αρτιότερη και λειτουργικότερη εξυπηρέτηση του συστήματος αποκομιδής οργανικών απορριμμάτων, προτείνει την τοποθέτηση του κάδου απορριμμάτων στο σημείο 110 της οδού Καραγιαννοπούλου.*

* Κατόπιν τέθηκε το από 21/12/2020 ερώτημα του συμβούλου ΧΡ. ΑΛΟΓΟΣΚΟΥΦΗ στο οποίο αναφέρονται:

*Με αφορμή, το μοναδικό θέμα ημερήσιας διάταξης συνεδρίασης της Κοινότητας Λιβαδειάς, στις 23/12/2020, που αφορά τη μετακίνηση ενός κάδου απορριμμάτων, στην οδό Καραγιαννοπούλου, παρακαλώ όπως με ενημερώσετε στο εξής:****Το σημείο που προτείνει ο Επόπτης Καθαριότητας, σύμφωνα με την επιστολή 23259/24-11-2020 του Τμήματος Καθαριότητας, δηλαδή στο σημείο 110 της οδού Καραγιαννοπούλου, είμαστε σίγουροι ότι δεν θα δημιουργήσει αντιδράσεις συμπολιτών μας.***

* Κατόπιν τέθηκε η από 22/12/2020 απάντηση του Τμήματος Καθαριότητας & Ανακύκλωσης της Δ/νσης Περιβάλλοντος, Καθαριότητας & Πρασίνου επί του ανωτέρω ερωτήματος – η οποία διαβιβάστηκε πριν την έναρξη της συνεδρίασης (23/12/2020 & ώρα 12.51) στα μέλη της Κοινότητας με ηλεκτρονικό ταχυδρομείο- και η οποία έχει ως εξής:

*Με την αρ.πρωτ.8207/8-5-2020 αίτηση, η οικ. Κατσαμάγκα ζήτησε την απομάκρυνση ενός (1) κάδου απορριμμάτων από το σημείο 106 της οδού Καραγιαννοπούλου επικαλούμενη λόγους δημόσιας υγείας (επισυνάπτεται η σχετική αίτηση). Η Υπηρεσία μας μέσου του πρ/νου Τμήματος κ. Χρήστου Στάμου και του Επόπτη Καθαριότητας κ. Ευσταθίου Ρούλια, διενήργησε αυτοψία αφού διαπίστωσε ότι στο συγκεκριμένο σημείο λειτουργούσε κατάστημα υγειονομικού ενδιαφέροντος (café), καθώς και ότι προκαλούνται ατυχήματα από τα Ι.Χ. λόγω επικινδυνότητας του δρόμου, εισηγήθηκε στην Κοινότητα Λιβαδειάς καθώς και στην ΕΠΟΙΖΩ του Δήμου Λεβαδέων-η οποία αποδέχθηκε την εισήγηση και με την 9/14-07-2020 απόφασή της, ενέκρινε- την απομάκρυνση του κάδου από το συγκεκριμένο σημείο και την τοποθέτησή του σε αδόμητο οικόπεδο έναντι του σημείου 112 της ανωτέρω οδού. Η κα Τσολάνα Παρασκευή και η κα Ψύχα Αικατερίνη με επίσκεψή τους στην Υπηρεσία εξέφρασαν την αντίρρησή τους για την τοποθέτηση του κάδου στο συγκεκριμένο σημείο. Ο Αντιδήμαρχος Καθαριότητας, Περιβάλλοντος & Πολιτικής Προστασίας κ. Ιωάννης Δήμου, ο Πρ/νος Τμήματος Καθαριότητας κ. Χρήστος Στάμος και ο Επόπτης Καθαριότητας κ. Ευστάθιος Ρούλιας, μετέβησαν στο χώρο επανειλημμένα και είχαν διαβουλεύσεις με τις ανωτέρω καθώς και με άλλους κατοίκους των όμορων πολυκατοικιών. Οι κάτοικοι επέμεναν στους ισχυρισμούς τους και καθ΄υπόδειξη ζήτησαν να τοποθετηθεί ο κάδος στο σημείο 110 της συγκεκριμένης οδού, έμπροσθεν πολυκατοικίας Δασόπουλου, όπου προϋπήρχε για πολλά χρόνια σύμφωνα με τις μαρτυρίες των κατοίκων. Στη συνέχεια η κ. Ψύχα Αικατερίνη και η κ. Τσολάνα Παρασκευή με τις αρ.πρωτ. 21835/3-11-2020 & 21836/3-11-2020 αντίστοιχα, κατέθεσαν αιτήσεις-ενστάσεις (τις οποίες επισυνάπτουμε), με τις οποίες ζητούν την απομάκρυνση του κάδου από το συγκεκριμένο σημείο (έναντι του σημείου 112 της οδού Καραγιαννοπούλου) επικαλούμενες λόγους δημόσιας υγείας λόγω του όγκου των απορριμμάτων που συσσωρεύονται και πιθανότητας ατυχήματος. Η Υπηρεσία αφού έλαβε υπ΄όψη της την επιχειρηματολογία των ανωτέρω δημοτών, έχοντας ως στόχο την αρτιότερη και λειτουργικότερη εξυπηρέτηση του συστήματος αποκομιδής οργανικών απορριμμάτων, εισηγήθηκε στην Κοινότητα Λιβαδειάς και στην ΕΠΟΙΖΩ του Δήμου Λεβαδέων, την τοποθέτηση του κάδου απορριμμάτων στο σημείο 110 της οδού Καραγιαννοπούλου.* ***Επίσης η Υπηρεσία δεν μπορεί να αποκλείσει την εκδήλωση διαμαρτυριών από του άλλους κατοίκους λόγω της μεταφοράς του κάδου, όπως συμβαίνει στις περισσότερες των περιπτώσεων μεταφοράς κάδων και ειδικότερα από τους κατοίκους που διαμένουν στο σημείο 110 της οδού Καραγιαννοπούλου****. Στην διάθεσή σας για περαιτέρω διευκρινίσεις .*

Η Δημοτική Κοινότητα αφού έλαβε υπόψη της:

* Τα άρθρο 84 του Ν. 4555/2018 .
* Το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020)
* Την 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκ του Υπουργείου Εσωτερικών.
* Την παρ. 3.2 της εγκυκλίου 88/59846/21-8-2019 (ΑΔΑ: 611Ξ465ΧΘ7-ΝΛ4) σύμφωνα με την οποία “..αν κάποιο μέλος του συμβουλίου αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετρείται ούτε στις θετικές ούτε στις αρνητικές ψήφους.
* Τα αιτήματα των δημοτών Παρ.Τσολάνα & Αικ. Ψύχα
* Το υπ΄αριθμ. 23259/24-11-2020 έγγραφο του Τμήματος Καθαριότητας & Ανακύκλωσης
* Το από 22/12/2020 ενημερωτικό σημείωμα του Τμήματος Καθαριότητας & Ανακύκλωσης
* Το γεγονός ότι η υπηρεσία *«δεν μπορεί να αποκλείσει την εκδήλωση διαμαρτυριών από τους άλλους κατοίκους λόγω της μεταφοράς του κάδου, όπως συμβαίνει στις περισσότερες των περιπτώσεων μεταφοράς κάδων και ειδικότερα από τους κατοίκους που διαμένουν στο σημείο 110 της οδού Καραγιαννοπούλου»*
* Τους πίνακες ψηφοφορίας των συμμετεχόντων μελών στην δια περιφοράς συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

* **Να μην κάνει δεκτή**  την πρόταση του Τμήματος Καθαριότητας & Ανακύκλωσης της Δ/νσης Περιβάλλοντος , Καθαριότητας & Πρασίνου έτσι όπως αναγράφεται στο υπ΄αριθμ. πρωτ. 23259/24-11-2020 έγγραφό της.
* **Εισηγείται** στην Επιτροπή Ποιότητας Ζωής την μη μεταφορά του συγκεκριμένου κάδου απορριμμάτων στο σημείο 110 της οδού Καραγιαννοπούλου.-

ΛΕΥΚΟ ψήφισαν οι Ελ. Καντά, Χρ.Αλογοσκούφης & Ταξ. Μπούκιος

**Η απόφαση αυτή πήρε αριθμό 38/2020**

**Η Πρόεδρος του Δ.Σ. Κοιν/τας Λιβαδειάς Τα Μέλη**

**ΜΑΡΙΑ ΓΚΙΚΟΠΟΥΛΟΥ**

1. Πάτρας Κωνσταντίνος

2. Κατή Ιωάννα

3. Ανδρίτσος Αγαμέμνονας

4. Καντά Ελένη

5. Αλογοσκούφης Χρήστος

6. Μπούκιος Ταξιάρχης

**ΠΙΣΤΟ ΑΠΟΣΠΑΣΜΑ**

**ΛΙΒΑΔΕΙΑ 28/12/2020**

**Η ΠΡΟΕΔΡΟΣ**

**ΜΑΡΙΑ ΣΠ. ΓΚΙΚΟΠΟΥΛΟΥ**